Mikoyan-Gurevich MiG-25

Mikoyan-Gurevich MiG-25 (Rusia: МиГ-25) (nama pengenalan NATO "Foxbat") merupakan sebuah pesawat pemintas/pengawasan/pengebom berkelajuan supersonik yang direka oleh Biro Rekabentuk Mikoyan-Gurevich dari Rusia. Prototaipnya telah diterbangkan pertama kali pada 1964, dan mula memasuki perkhidmatan pada 1970. Dengan kelajuan tertinggi Mach 3.2, radar berkuasa dan empat peluru berpandu udara ke udara, MiG-25 telah membimbangkan pemerhati Barat dan menyebabkan F-15 Eagle dibangunkan. Keupayaan sebenar pesawat ini tidak didedahkan kepada Barat sehingga tahun 1976 apabila Viktor Belenko, seorang juruterbang MiG-25 Soviet, berpaling tadah ke Jepun. Analisis yang dilakukan mendedahkan rekabentuk yang ringkas tetapi berfungsi dengan elektronik tiub-vakum, dua enjin turbojet besar dan sedikit penggunaan bahan-bahan termaju seperti titanium. MiG-25 telah dikeluarkan sebanyak 1,190 buah, dan ia digunakan oleh beberapa negara sekutu Soviet dan negara bekas republik Soviet. Ia masih digunakan dalam perkhidmatan terhad di Rusia dan beberapa negara-negara lain. Lihat juga Pembangunan berkaitan Mikoyan MiG-31 Pesawat setanding Lockheed YF-12 XF-108 Rapier CF-105 Arrow F-15 Eagle A-5 Vigilante Senarai berkaitan Senarai pesawat tentera Kesatuan Soviet dan CIS Senarai pesawat pejuang Rujukan Pautan luar GlobalSecurity.org page MiG-25/31 at Greg Goebel's AIR VECTORS MiG 25 vs. SR-71 Blackbird discussion MiG-25 Foxbat at Russian Military Analysis MiG-25 Foxbat at Global Aircraft MiG-25 Foxbat at FAS Foxbat and Foxhound - Australian Aviation Recce Incursion - Famous incident of IAF MiG-25 intruding into Pakistan airspace